Տիգրան Փարվանյան

Տիգրան Ջանիբեկի Փարվանյան (), հայ ռազմական գործիչ։ Գեներալ-լեյտենանտ (2020)։

Կենսագրություն 
Տիգրան Փարվանյանը ծնվել է 1967 թվականի սեպտեմբերի 21-ին,  Ապարան քաղաքում։ 1985 թվականին ավարտել է տեղի թիվ 1 միջնակարգ դպրոցը։ 1985-1989  թվականներին սովորել և ավարտել է Օրջոնիկիձեի բարձրագույն համազորային հրամանատարական ուսումնարանը։ 1989-1992 թվականներին ծառայել է ԽՍՀՄ զինված ուժերում։ 1992-1994 թվականներին ակտիվ մասնակցություն է ունեցել մարտական գործողություններին։ 1995 թվականին նշանակվել է ՀՀ պաշտպանության նախարարության N զ/մ շտաբի պետի տեղակալ, այնուհետև՝ հրամանատարի տեղակալ, 1996 թվականի հունիսին՝ ՀՀ ՊՆ N զ/մ-ի առաջին մոտոհրաձգային գումարտակի հրամանատար։
1998-2001 թվականներին ընդունվել և ավարտել է ՌԴ ՊՆ Ֆրունզեի անվան ռազմական համազորային ակադեմիան։
2001 թվականի օգոստոսից նշանակվել է ՀՀ ՊՆ N զ/մ-ի հրամանատարի տեղակալ, 2003 թվականի սեպտեմբերից առաջխաղացման կարգով նշանակվել է ՀՀ ՊՆ 70179 զ/մ-ի հրամանատար, 2009 թվականի մայիսից՝ ՀՀ ՊՆ N զ/մ-ի հրամանատար, 2009 թվականի փետրվարից առաջխաղացման կարգով նշանակվել է ՀՀ ՊՆ 27527 զ/մ-ի հրամանատարի տեղակալ, 2009 թվականի հոկտեմբերից նշանակվել է ՀՀ ՊՆ N զ/մ-ի շտաբի պետ, հրամանատարի տեղակալ, 2013 թվականի մարտից առաջխաղացման կարգով նշանակվել է ՀՀ ՊՆ 1-ին ԲԿ հրամանատար, 2018 թվականի փետրվարին առաջխաղացման կարգով նշանակվել է Զորքերի (ուժերի) միացյալ  խմբավորման հրամանատար։

Զինվորական կորչումներ 
 Գեներալ-լեյտենանտ, 2020
 Գեներալ-մայոր, 2016
 Գնդապետ

Պարգևներ, մրցանակներ 
 ԼՂՀ «Արիության» մեդալ
 «Հայրենիքին մատուցած ծառայությունների համար» 1-ին աստիճանի մեդալ, 2018
 «Հայրենիքին մատուցած ծառայությունների համար» 2-րդ աստիճանի մեդալ, 2013
 «Մարտական ծառայության» մեդալ

Ընտանիք 
Ամուսնացած է, ունի երկու որդի։

Ծանոթագրություններ 

Հայ ռազմական գործիչներ
Հայ զինվորականներ
Գեներալ-լեյտենանտներ
«Հայրենիքին մատուցած ծառայությունների համար» 1-ին աստիճանի մեդալակիրներ
«Հայրենիքին մատուցած ծառայությունների համար» 2-րդ աստիճանի մեդալակիրներ
Գեներալ-մայորներ